“BUNYoDKOR” ChEMPIONAT AUTSAYDERI USTIDAN G`ALABAGA ERIShDI

Toshkentning “Bunyodkor” jamoasi oliy liga 19-turi doirasida “Obod”ni engdi.Uchrashuv davomida katta ustunlikka ega bo`lgan “qaldirg`ochlar” 20-daqiqada hisobni ochishdi. Sardor Sobirxo`jaev va Shoxruz Norxonov kombinasiyasidan so`ng hujumchi sobiq jamoasini jazoladi – 1:0.
77-daqiqada “Obod” darvozasi oldida yuzaga kelgan pala-partishlikdan so`ng Dostonbek Hamdamov kuchli zarbasi bilan hisobni 2:0 ko`rinishiga keltirdi.
Ushbu hisob boshqa o`zgarmadi va “Bunyodkor” o`z aktiviga navbatdagi uch ochkoni qo`shib qo`ydi.